钦定古今图书集成/明伦汇编/闺媛典/第122卷 > 魏谷实母周氏〈三妇附〉
## 钦定古今图书集成/明伦汇编/闺媛典/第122卷 > 魏谷实母周氏〈三妇附〉

按《闽书》：周氏，魏谷实母也。既丧夫，谷实与其二弟彦
祥、谷资相继夭，三妇并少。周讽以“从一之义，三妇皆
感泣，啮指誓，闺门之内肃如也。诸孙总角者则遣就
外傅，在襁褓者自抚哺之，旦辄坐于庭，诸孙环侍，聚
僮仆训谕，使治生业，晚则稽勤惰赏罚焉。如是二十
年，寿七十五卒。”

===杨真祐妻方义===按《闽书》：方义，杨真祐妻。生子光泽，而次子光俊，妾陈
所生。义年二十二而寡，与陈守志持家，均桑鸠之爱，
邑称“贤母。”